《明堂庆成五首》
宋代·任希夷

国重明禋预戒期，九筵宏敞肃宗祈。
阶前万旅皆花帽，庭下千官尽绛衣。
三日斋心严殿宿，一声清跸响帘帏。
圣躬靡恃皇天眷，夙夜寅恭但畏威。

作者简介：眉州眉山人，徙居邵武，字伯起，号斯庵。任伯雨曾孙。孝宗淳熙二年进士。曾从朱熹学，熹称为开济士。宁宗开禧初，为礼部尚书，奏为周敦颐、程颢、程颐赐谥。进端明殿学士、签书枢密院事兼权参知政事，寻提举临安洞霄宫。卒谥宣献。